Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: az 1957. évi IV. törvényhez — értesíteni kell. Ez eredményezheti azt, hogy a panaszos nem rendelkezik kellő tájékozottsággal ügyével kapcsolatban, ami adott esetben a panaszhoz, illetve a jogorvoslathoz való jogának, valamint törvényes
Paragraph Index: 805

az 1957. évi IV. törvényhez — értesíteni kell. Ez eredményezheti azt, hogy a panaszos nem rendelkezik kellő tájékozottsággal ügyével kapcsolatban, ami adott esetben a panaszhoz, illetve a jogorvoslathoz való jogának, valamint törvényes érdekeinek sérelmét jelent(het)i. A rendelkezésre álló dokumentumokból megállapítható volt, hogy egy-egy ügyben a nyomozó hatóság értesíti a panaszost ügyének áttételéről, de tekintettel arra, hogy ezt az eljárási cselekményt semmilyen publikus jogi norma nem rendezi, a vizsgálat megállapította, hogy az állampolgárok fentiekben részletezett jogai nincsenek megfelelően garantálva. Az országgyűlési biztos a visszássággal kapcsolatban javasolta a belügyminiszternek, hogy gondoskodjon arról, hogy szabálysértési ügyekben a nyomozó hatóságok eljárása során az áttételről szóló értesítési kötelezettséget megfelelő jogszabályi szinten rendezzék. A miniszter az ajánlást megküldte az Országos Rendőrfőkapitánynak azzal, hogy saját hatáskörben intézkedjen és tegyen javaslatot a visszásság megszüntetéséhez szükséges jogszabály módosítására. Az Országos Rendőrfőkapitány az ajánlást — határidőn túl — elfogadta, és azt a tájékoztatást adta, hogy a szabálysértésekről szóló, 2000. március 1-jén hatályba lépő 1999. évi LXIX. tv. végrehajtási rendeletének előkészítése során kezdeményezni fogja a jogalkotónál a hatósági értesítési kötelezettség jogszabályba foglalását. Az országgyűlési biztos az ajánlásra adott választ elfogadta. 2000/88/II. szám OBH 2704/1998. Az Alkotmány 2. § (1) bekezdésében rögzített jogállamiság és az abból fakadó jogbiztonság követelményével, valamint a tisztességes eljáráshoz való joggal — figyelemmel az eljárás alá vont személynek az ellene indult eljárás mielőbbi befejezéséhez fűződő érdekére és az ártatlanság vélelmére is —, továbbá az Alkotmány 57. § (5) bekezdésében rögzített jogorvoslathoz való joggal összefüggésben visszásságot okoz, ha a rendőrhatóság dolgozója nem rendelkezik a baleset helyszíneléséhez szükséges nyomrögzítő eszközökkel, a fellebbezést nem tartalma szerint bírálja el, illetve nem tesz semmit a panasz elbírálására, valamint ha az illetékes parancsnok nem észleli az irányítása alatt álló dolgozó szakszerűtlen intézkedését, és nem tartja be az ügyiratkezelés szabályait, végül, ha egy belső norma ex-lex állapotot teremt. Teljes szöveg: 3.2. alfejezetben. OBH 3295/1998. Az Alkotmány 2. § (1) bekezdésében rögzített jogállamiság és az abból fakadó jogbiztonság követelményével, valamint az 57. §

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes